সুস্পষ্ট নিম্নচাপ, ফের দুর্যোগ, দক্ষিণবঙ্গে জারি হলুদ সতর্কতা

ওয়েবডেস্ক- কখন আকাশ মেঘলা (Cloudy Sky) আবার কখনও কড়া রোদ (Sunny Weather), এই ভাবেই রোদ বৃষ্টির (Rain) খেলা চলছে দক্ষিণবঙ্গের আকাশে। আবহাওয়া দফতরের (Alipur Weather Office) কথায় এবছর রেকর্ড বৃষ্টি হয়েছে গোটা দেশে। ১৯০০ সালের পর এই বছর এত বৃষ্টি হল। আলিপুর আবহাওয়া দফতরের পূর্বাভাস অনুযায়ী, উত্তর-পশ্চিম বঙ্গোপসাগরে (Bay Of Bengal) সৃষ্ট নিম্নচাপটি (Low Pressure) শক্তি বাড়িয়ে সুপষ্ট নিম্নচাপে পরিণত হয়েছে। যার জেরে উপকূল ও সংলগ্ন পশ্চিমের জেলাগুলিতে বিক্ষিপ্ত ভাবে ভারী বৃষ্টি চলবে। একাধিক জেলায় বৃষ্টি হয়েছে। আজ বৃহস্পতিবারও বৃষ্টির সম্ভাবনা রয়েছে কলকাতা সহ দক্ষিণবঙ্গে।

শনিবার পর্যন্ত দক্ষিণবঙ্গের (South Bengal Weather) অধিকাংশ ঝড়বৃষ্টির পূর্বাভাস। জারি রয়েছে সতর্কতাও (Rain Alert)। বৃহস্পতিবার দক্ষিণবঙ্গের উত্তর ২৪ পরগনা, দক্ষিণ ২৪ পরগনা, কলকাতা, হাওড়া, হুগলি, পূর্ব মেদিনীপুর, পশ্চিম মেদিনীপুর, ঝাড়গ্রাম ও বাঁকুড়া এই সব জেলায় ভারী বৃষ্টির সতর্কতা জারি আছে। বৃষ্টির পাশাপাশি ৩০ থেকে ৪০ কিলোমিটার গতিবেগে দমকা ঝোড়ো বাতাস বইতে পারে। এ ছাড়া দক্ষিণবঙ্গের বাকি জেলাগুলিতে বজ্রবিদ্যুৎ সহ বৃষ্টির সঙ্গে ঝোড়ো হাওয়ার দাপট চলতে পারে।

আগামী শুক্রবার পর্যন্ত মৎস্যজীবীদের (Fisherman) সমুদ্রে যেতে নিষেধ করা হয়েছে। তবে বাতাসে জলীয় বাষ্পের পরিমাণ বেশি থাকায় ভ্যাপসা গরমে নাজেহাল হবে বঙ্গবাসী।

শুক্রবার দক্ষিণ ২৪ পরগনা, পূর্ব মেদিনীপুর, পশ্চিম মেদিনীপুর ও ঝাড়গ্রামে বজ্রবিদ্যুৎ-সহ হালকা থেকে মাঝারি বৃষ্টির সম্ভাবনা। কিছু কিছু জায়গায় বিক্ষিপ্ত ভারী বৃষ্টি চলবে। সেই সঙ্গে বইবে দমকা ঝোড়ো হাওয়া। হলুদ সতর্কতা জারি রয়েছে সব জেলায়। নিম্নচাপের জেরে কলকাতাতেও বৃষ্টি চলবে। আগামী মঙ্গলবার থেকে ধীরে ধীরে আবহাওয়ার উন্নতি হবে।

আরও পড়ুন- বাংলার পাতে নেই পদ্মার ইলিশ, ভরসা গুজরাটের ইলিশের উপরে

আলিপুর আবহাওয়া দফতরের পূর্বাভাস অনুযায়ী উত্তরবঙ্গের (North Bengal Weather) কোচবিহার, জলপাইগুড়ি, আলিপুরদুয়ার, কালিম্পং ও দার্জিলিংয়ে বিক্ষিপ্ত বৃষ্টির পূর্বাভাস রয়েছে আগামী তিনদিন। কোনও কোনও জায়গায় হালকা থেকে মাঝারি বৃষ্টির সঙ্গে বজ্রবিদ্যুতের সম্ভাবনা রয়েছে কোনও কোনও এলাকায়। তবে গরম বাড়ছে পাহাড় ও সমতলে। দার্জিলিং, জলপাইগুড়ি, উত্তর দিনাজপুর এবং মালদায় হলুদ সতর্কতা জারি রয়েছে। শনিবার পর্যন্ত উত্তরবঙ্গে বজ্রবিদ্যুৎ-সহ হালকা থেকে মাঝারি বৃষ্টির সতর্কতা রয়েছে।

আজ রাজ্যের সর্বোচ্চ তাপমাত্রা ৩০ ডিগ্রি ও সর্বনিম্ন তাপমাত্রা ২৮ ডিগ্রি থাকবে।

দেখুন আরও খবর-